Jani se DIY-blog: Nuwe bottels oud | SARIE
Jani se blog: Van plastiekpot tot duursame ‘sementpot’ in 4 stappe
Glasbotteltjie (Ek het ’n Tabasco–botteltjie gebruik, want sy vorm is pragtig en hy lyk sommer klaar antiek.)
’n Antieke ontwerp wat op jou botteltjie sal pas, op gewone papier met ‘n laserdrukker in spieëlbeeld gedruk
Wanneer jou botteltjie mooi skoon en droog is, gaan ons die verouderingsproses begin deur die bottel oral met die growwe skuurpapier te skuur. Skuur in alle rigtings en maak seker dat jy nie ‘n enkele stukkie gladde glas los nie. Wees bedag daarop dat die stof wat van dié skuurproses op jou tafel gaan beland ’n mengsel van skuurpapier en glas is. Dra handskoene om jou vel teen die glasstof te beskerm.
Vee met ‘n droë lap oor die hele botteltjie terwyl die verf nog nat is – dié stap verseker dat die bottel nie “geverf” lyk nie, maar net ‘n dowwe groenblou kleur het. Vee die botteltjie af totdat jy geen soliede verfmerke sien nie.
Om die botteltjie ekstra spesiaal en oud te laat lyk gaan ek ’n antieke ontwerp op die bottel se voorkant oordra. Hiervoor gebruik ek ’n antieke ontwerp wat op die botteltjie sal pas, met ‘n laserdrukker in spieëlbeeld gedruk op gewone papier en Podge. (Podge kan jy by enige kuns- of handwerkwinkel – of by Paint & Décor – koop.)